30/11/2020 | Administración LocalMunicipal
Pontedeume
Anuncio de aprobación definitiva das ordenanzas fiscais n.º 22, reguladora da taxa por recollida de lixo; n.º 20, reguladora da taxa de cemiterio municipal, e Ordenanza fiscal reguladora de taxa por entradas de vehículos a través de beirarrúas

ANUNCIO Anuncio de aprobación definitiva das ordenanzas fiscais: Ordenanza fiscal n.º 22, reguladora da taxa por recollida de lixo; Ordenanza fiscal n.º 20, reguladora da taxa de cemiterio municipal; Ordenanza fiscal reguladora de taxa por entradas de vehículos a través de beirarrúas e as reservas de vía pública para aparcamento, carga e descarga de mercadorías de calquera clase O Pleno do Concello de Pontedeume, en sesión ordinaria celebrada con data 24 de setembro de 2020, acordou a aprobación inicial da modificación das seguintes Ordenanzas fiscais: A) Ordenanza fiscal n.º 22, reguladora da taxa por recollida de lixo. B) Ordenanza fiscal n.º 20, reguladora da taxa de cemiterio municipal. C) Ordenanza fiscal reguladora de taxa por entradas de vehículos a través de beirarrúas e as reservas de vía pública para aparcamento, carga e descarga de mercadorías de calquera clase. Publicado o preceptivo anuncio no BOP de data 9 de outubro de 2020 (n.º 169) e transcorrido o prazo de exposición ao público sen presentación de reclamacións, enténdese elevado a definitivo o acordo ata entón provisional, sen necesidade de novo acordo plenario, de conformidade co que se establece no artigo 49 c) da Lei 7/85, reguladora das Bases de Réxime Local, procedéndose á publicación á que fai referencia o artigo 70.2 desta lei co seguinte detalle: ORDENANZA FISCAL REGULADORA DA TAXA POR ENTRADAS DE VEHÍCULOS A TRAVÉS DE BEIRARRÚAS E AS RESERVAS DE VÍA PÚBLICA PARA APARCAMENTO, CARGA E DESCARGA DE MERCADORÍAS DE CALQUERA CLASE Artigo 1.º.–Fundamento e natureza No uso das facultades concedidas polos artigos 133.2 e 142 da Constitución e polo artigo 106 da Lei 7/85, do 2 de abril, reguladora das Bases do Réxime Local, e de conformidade co disposto nos artigos 15 a 19 da Lei 39/88, do 28 de decembro, reguladora das Facendas Locais, este Concello establece a taxa por entradas de vehículos a través de beirarrúas e as reservas de vía pública para aparcamento, carga e descarga de mercadorías de calquera clase, que se rexerá pola presente ordenanza fiscal, na que as súas normas atenden ó prevido no artigo 58 da citada Lei 39/88. Artigo 2.º.–Feito impoñible. Constitúe o feito impoñible desta taxa: a) A entrada ou paso de vehículos ou carruaxes a un edificio ou o acceso ó mesmo. b) As depresións nas beirarrúas. c) A reserva de espacios na vía pública para aparcamento exclusivo de vehículos destinados a carga e descarga. Artigo 3.º.–Suxeito pasivo.1.–Están obrigados ó pago da taxa en concepto de suxeitos pasivos contribuíntes as persoas físicas ou xurídicas e as entidades, a que se refire o artigo 33 da Lei Xeral Tributaria, seguintes: As persoas ou entidades a favor das cales se outorguen as licencias ou quen se beneficie dos aproveitamentos, se se procedeu sen a oportuna autorización.2.–Terán a condición de substitutos do contribuínte: Os propietarios das fincas e locais a que dean acceso as devanditas entradas de vehículos, os cales poderán repercutir, no seu caso, as cotas sobre os respectivos beneficiarios. Artigo 4.º.–Responsables.1.–Responderán solidariamente das obrigas tributarías do suxeito pasivo as persoas físicas ou xurídicas a que se refiren os artigos 38.1 e 39 da Lei Xeral Tributaria.2.–Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 40 da Lei Xeral Tributaria. Artigo 5.º.–Categorías das rúas ou polígonos.1.–Para os efectos previstos para a aplicación dalgúns epígrafes das tarifas da línea 2 do artigo 6.º seguinte, as vías públicas deste municipio clasifícanse nunha única categoría. Artigo 6.º.–Cota tributaría.2.–As tarifas da taxa serán as seguintes: a) Por cada lugar de entrada de carruaxes ou vehículos a un edificio ou acceso ó mesmo, para un só vehículo: 15,33 € anual/metro lineal. A tarifa anterior incrementarase nun 20% por cada novo vehículo segundo a capacidade do garaxe. b) Por cada regueiro na beirarrúa: 38,32 € anual/metro lineal. A tarifa anterior incrementarase nun 20% por cada novo vehículo segundo a capacidade do garaxe, de conformidade coa tarifa do apartado a). d) Por cada reserva de vía pública para aparcamento exclusivo, carga ou descarga: 15,33 € anual/metro lineal. Artigo 7.º.–Exencións e bonificacións. Non se concederá exención ou bonificación ningunha no pago da taxa. Artigo 8.º.–Obriga de contribuír.1.–Devéngase a taxa e nace a obriga de contribuír, que orixina o dereito de cobro: a) Tratándose de concesións de novos aproveitamentos de vía pública, cando se inicie o uso privativo ou o aproveitamento especial, anque poderá esixirse o depósito previo do seu importe total ou parcial, tal e como sinala o artigo 26.1 a) da LRFL, na súa nova redacción dada pola Lei 25/1998, do 13 de xullo. b) Tratándose de concesións de aproveitamentos xa autorizados e prorrogados, o día 1 de xaneiro de cada ano e o período impositivo comprenderá o ano natural, salvo nos supostos de inicio ou cese na utilización privativa ou aproveitamento especial, caso no que o período impositivo se axustará a esa circunstancia co conseguinte prorrateo na cota por trimestres naturais. Artigo 9.º.–Declaración de ingreso.1.–As utilizacións privativas e aproveitamentos especiais derivados de entradas de vehículos a través de beirarrúas e as reservas de vía pública para aparcamento, carga e descarga de mercadorías de calquera clase suxeitas a esta taxa levaranse ó cabo a instancia de parte.2.–O pagamento desta taxa realizarase: a) Tratándose de concesións de novo aproveitamento ou aproveitamento con duración limitada, as cotas serán obxecto de liquidación por ingreso directo, unha vez concedidas as correspondentes licencias, na Tesourería municipal ou onde establecese o Concello, pero sempre antes de retira-la correspondente licencia. Este ingreso terá carácter de depósito previo, de conformidade co disposto no artigo 26.1 a) da Lei 39/1988, do 28 de decembro, quedando elevado a definitivo ó concederse a licencia correspondente. b) Tratándose de concesión de aproveitamentos xa autorizados e prorrogados sen duración limitada, unha vez incluídas nos padróns ou matrículas desta taxa, as cotas serán obxecto de liquidación de ingreso por recibo, nas oficinas da Recadación municipal ou entidades colaboradoras sinaladas ó efecto e durante o prazo establecido polo Concello no seu calendario fiscal. Artigo 10.º.–Infraccións e sancións. En todo o relativo á cualificación de infraccións tributarias, así como das sanción que ás mesmas correspondan en cada caso, estarase ó disposto nos artigos 77 e seguintes da Lei Xeral Tributaria. Disposición final A presente ordenanza fiscal, aprobada polo Pleno do Concello, entrará en vigor unha vez publicada no Boletín Oficial da Provincia, e comezará a aplicarse a partir do día un de xaneiro do ano 2021, permanecendo en vigor ata a súa modificación ou derrogación expresa. ORDENANZA FISCAL N.º 22, REGULADORA DA TAXA DE RECOLLIDA DE LIXO Artigo 1.º.–Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases do Réxime Local, e de conformidade co disposto nos artigos 15 a 19 do Texto refundido da Lei reguladora das Facendas locais aprobado por RDLexislativo 2/2004 de 5 de marzo, este Concello establece a “taxa por recollida de lixo”, que se rexerá pola presente ordenanza fiscal, na que as súas normas atenden ó prevido no artigo 57 do citado Texto refundido da Lei reguladora de facendas locais 2/2004. Artigo 2.º.–Feito impoñible.1. Constitúe o feito impoñible da taxa a prestación obrigatoria de recollida de lixo domiciliario e residuos sólidos urbanos de vivendas, aloxamentos e locais ou establecementos onde se exercen actividades industriais, comerciais, profesionais, artísticos e de servicios.2. A tal efecto, consideraranse lixos domiciliarios e residuos sólidos urbanos, os restos e desperdicios de alimentación procedentes da limpeza normal de locais ou vivendas, e exclúense de tal concepto os residuos de tipo industrial, refugallos de obras, detritos humanos, materias e materiais contaminados, corrosivos, perigosos ou aqueles con recollida ou vertido que esixa medidas hixiénicas, profilácticas ou de seguridade.3. Non está suxeita á taxa a prestación, de carácter voluntario e a instancia de parte dos seguintes servicios: a) Recollida de lixos e refugallos non cualificados de domiciliarios e urbanos de industrias, hospitais e laboratorios. b) Recollida de escouras e cinzas de calefaccións centrais. c) Recollida de refugallos de obras. Artigo 3.º.–Suxeito pasivo.1. Son suxeitos pasivos contribuíntes as persoas físicas ou xurídicas e as entidades a que se refire o artigo 35 da Lei xeral tributaria 58/2003, do 17 de decembro (BOE 18/12/2003), que ocupen ou utilicen as vivendas e locais ubicados nos lugares, prazas, rúas ou vías públicas en que se preste o servicio, tanto a título de propietario ou de usufructario, habitacionista, arren-datario ou, mesmo, de precario.2. Terá a consideración de suxeito pasivo substituto do contribuínte o propietario das vivendas ou locais, que poderá repercutir, no seu caso, as cotas satisfeitas sobre os usuarios de aquelas, beneficiarios do servicio. Artigo 4.º.–Responsables.1. Responderán solidariamente das obrigas tributarias do suxeito pasivo, as persoas físicas e xurídicas a que se refiren os artigos 41 e 42 da Lei xeral tributaria.2. Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que se indica no artigo 43 da Lei xeral tributaria. Artigo 5.º.–Cota tributaria.1. A cota tributaria consistirá nunha cantidade fixa, por unidade de local, que se determinará en función da natureza destino dos inmobles e da categoría do lugar, praza, rúa ou vía pública onde estean indicados aqueles.2. A tal efecto, aplicarase a seguinte tarifa. CONCEPTOS ………….……………………………………………………. IMPORTE ANUAL Epígrafe primeiro Vivendas de carácter familiar ……………………………………………… ….……….78,65 € Epígrafe segundo Bares, cafeterías ou establecementos de carácter semellante ………………. …….265,21 € Epígrafe terceiro Hoteis, fondas, residencias, etc.…………………………………………….……… 331,43 € Epígrafe cuarto a) Locais industriais ou comerciais. Pequenos talleres.……….……….….………150,87 € b) Centros comerciais con volume de recollida superior ao normal. Grandes industrias, talleres e almacéns. Estacións de servizo na estrada N-651………….……….…. 1.131,49 €. c) Ás industrias sitas en parques empresariais aplicaranse os seguintes tramos: 1) De menos de 200 m 2 de superficie construída.143,71 € 2) De 200 a 500 m 2 de superficie construída.150,42 € 3) De 501 a 2.000 m 2 de superficie construída.263,47 € 4) De 2.001 a 5.000 m 2 de superficie construída.……….………. 364,27 € 5) De máis de 5.000 m 2 de superficie construída.…………….1.131,49 € 3. As cotas consignadas na tarifa corresponden ao ano natural e se fraccionarán en dúas cotas semestrais para o seu cobro.4. No caso de locais de uso distinto a vivenda, sen actividade, será de aplicación a cota de importe igual á tarifa da vivienda de carácter familiar. Artigo 6.º.–Exaccións e bonificacións. Non se concederán exención nin bonificación ningunha na exacción da taxa. Artigo 7.º.–Esixibilidade da taxa.1. Percíbese a taxa e nace a obriga de contribuír dende o momento no que se inicie a prestación do servicio, enten-déndose iniciada, dada a natureza de recepción obrigatoria do mesmo, cando estea establecido e en funcionamento o servicio municipal de recollida de lixos domiciliarios, nas rúas ou lugares onde figuren as vivendas ou locais regulados no feito impoñible.2. Establecido e en funcionamento o referido servicio, as cotas adebedaranse o primeiro de xaneiro de cada ano natural, e o período impositivo comprenderá o ano natural, salvo nos supostos de alta, caso no que o periodo impositivo se axustará a esta circunstancia co conseguinte prorrateo da cota por semestres naturais. Artigo 8.º.–Declaración de ingreso.1. Dentro dos trinta días hábiles seguintes á data en que adebede por primeira vez a taxa, os suxeitos pasivos formalizarán a súa inscripción en matrícula, presentando para o efecto, a correspondente declaración de alta e ingresando simultáneamente a cota do primeiro período.2. Cando se coñeza, xa de oficio ou por comunicación dos interesados, calquera variación dos datos figurados na matrícula, levaranse a cabo nesta as modificacións correspondentes, que surtirán efectos no padrón da matrícula a partir do período de devengo seguinte. Artigo 9.º.–Infracción e sancións. En todo o relativo á cualificación de infraccións tributarias, así como das sancións que ás mesmas correspondan en cada caso, aterase ó disposto nos artigos 183 e seguintes da Lei xeral tributaria. Disposición final Esta ordenanza fiscal, unha vez aprobada polo pleno do Concello de Pontedeume, entrará en vigor o día da súa publicación no Boletín Oficial da Provincia e comezará a aplicarse o 01/01/2021, continuando a súa vixencia ata que se acorde a súa modificación ou derrogación expresa. ORDENANZA FISCAL N.º 20, REGULADORA DA TAXA DE CEMITERIO MUNICIPAL Artigo 1.–Fundamento e natureza.1. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réxime Local, e de conformidade co disposto nos artigos 15 a 19 da Lei 39/1988, do 28 de decembro, reguladora das facendas locais, este Concello continúa a “taxa de cemiterio municipal”, que se rexerá pola presente Ordenanza fiscal, na que as normas atenden ó prevenido no artigo 58 da citada Lei 39/1988. Artigo 2.–Feito impoñible.1. O feito impoñible realizarase pola utilización dos seguintes servicios que se prestan no cemiterio municipal: a) Licencias de inhumación e exhumación. b) Concesión de nichos. c) Concesión de parcelas para a construcción de nichos, sepulturas e panteóns. d) Autorizacións para transmisións de nichos e parcelas e) Conservación e vixilancia de nichos, sepulturas e panteóns.2. As taxas devengaranse no momento da obtención da autorización no apartado primeiro deste artigo.3. Non obstante, o anterior, e ó abeiro do disposto no artigo 26 da Lei 39/1988, do 28 de decembro, establécese o depósito previo das taxas pola prestación de servizos no cemiterio municipal.4. A concesión entenderase a perpetuidade. O dereito que se adquire polo pagamento da tarifa correspondente a nichos, cinceiros, así como ó de terreos para a construcción de mausoleos, panteóns, sepulturas subterráneas,., nas que a concesión sexa a perpetuidade, non é estrictamente o da propiedade do terreo, senón o da conservación a perpetuidade dos restos nos devanditos espacios e polo tempo que preste servicio o cemiterio, sempre e cando os titulares desta clase de sepulturas satisfagan os dereitos e cumpran as normas que a este efecto se establecen nesta Ordenanza. Artigo 3 Están obrigados ó pagamento as persoas físicas ou xurídicas que obteñan as autorización municipais e utilicen calquera dos servicios enumerados no artigo segundo. Artigo 4 1. Responderán solidariamente das obrigacións tributarias do suxeito pasivo, as persoas físicas ou xurídicas a que se refiren os artigos 38.1 e 39 da Lei xeral tributaria.2. Serán responsables subsidiarios os administrados das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e con alcance que sinala o artigo 40 da Lei xeral tributaria. Artigo 5 Estarán exentos so servicios que se presten con ocasión de: 1. Os enterramentos dos asilados procedentes do Padrón Médico-Farmacéutico Municipal, sempre que a conducción se verifique po conta dos establecementos mencionados e sen ningunha pompa fúnebre que sexa custeada pola familia dos falecidos.2. Os enterramentos de cadáveres de pobres de solemnidade, sempre e cando os gastos do enterro non sexan legal ou contractualmente a cargo doutra persoa ou Entidade con capacidade económica para satisfacelas.3. As inhumacións que ordene a Autoridade Xudicial e que se efectúen na fosa común. Artigo 6.–Cota tributaria. A cota tributaria determinarase por aplicación da seguinte tarifa: A) LICENCIA PARA INHUMACIÓNS E EXHUMACIÓNS: Por cada unha que se realice en panteón -------------- 35,00 € En nichos ---------------------------------------------------------------------------- 30,00 € En sepulturas -------------------------------------------------------------------- 30,00 € B) CONCESIÓN DE NICHOS: a) Ringleira de tres nichos ----------------------------------------- 522,88 € b) Nicho superior -------------------------------------------- ---------------172,79 € c) Nicho medio --------------------------------------------------------------- 196,08 € d) Nicho inferior ------------------------------------------------------------- 156,86 € C) CONCESIÓN DE PARCELAS: a) Para nichos, por cada metro cadrado ----------------- 18,03 € b) Para panteóns, por cada metro cadrado ----------- 30,05 € c) Para sepulturas, por cada metro cadrado --------- 06,01 € D) AUTORIZACIÓNS PARA TRANSMISIÓN DE NICHOS E PARCELAS: Por cada transmisión por actos inter-vivos o 25% do prezo da concesión. Quedan exentas as transmisións “mortis causa”. E) CONSERVACIÓN, MANTEMENTO E VIXILANCIA DE SEPULTURAS, NICHOS E PANTEÓNS. a) Por cada panteón ó ano -------------------------------------------- 10,82 € b) Por cada nicho ó ano ------------------------------------------------- 02,70 € c) Por cada sepultura en terra ó ano ------------------------ 05,41 € Artigo 7.–Devengo. Devéngase a Taxa e nace a obrigación de contribuír cando se inicie a prestación dos servicios suxeitos a gravame, entendéndose a estes efectos, que dita iniciación prodúcese coa solicitude daqueles. Artigo 8.–Xestión tributaria.1. Tódalas licencias e autorizacións para a utilización dos servicios ós que se refire esta ordenanza, serán concedidos pola Comisión Municipal de Goberno.2. A concesión de parcelas para construción de nichos panteóns ou sepulturas non implica a autorización para as correspondentes construcións, debéndose obte-la pertinente licencia previa presentación do oportuno proxecto.3. O encargado do cemiterio non prestará ningún servicio mentres o usuario non tivese a correspondente autorización municipal, incorrendo en caso contrario, en responsabilidade administrativa. Para o cumprimento de tal obriga remítese ó encargado copia de tódalas licencias concedidas.4. Para utilizar calquera dos servicios a que se refire esta ordenanza, solicitarase pro escrito a correspondente licencia ou autorización, liquidándose as taxas polo sistema de depósito previo antes de anota-la petición no Libro de Rexistro de Entrada de Documentos. A devandita liquidación provisoria converterase en definitiva no momento da concesión da licencia ou autorización.5. As taxas cobradas polo sistema de depósito previo, con carácter de liquidacións provisorias, ingresaranse en valores independentes e auxiliares do presuposto (rúbrica de fianzas e depósitos), e mensualidades aplicaranse ó presuposto ordinario as que se convertesen en liquidación definitivas. Artigo 9.–Infraccións e sancións. Constitúe infracción tributaria o feito de utilizar calquera dos servicios ós que se refire esta Ordenanza se a obtención da correspondente autorización municipal. En todo o relativo á calificación de infraccións tributarias, así como das sancións que das mesmas correspondan en cada caso, estarase ó disposto nos artigos 77 e seguintes la Lei xeral tributaria. Disposición final Aprobación e vixencia 1. A presente ordenanza entrará en vigor unha vez publicada no Boletín Oficial da Provincia, e comezará a aplicarse a partir do día 01-01-2021, permanecendo en vigor ate que se acorde a súa modificación ou derrogación. Documento asinado dixitalmente por D. Bernardo Fernández Piñeiro, alcalde-presidente, en Pontedeume, a 25 novembro de 2020.